Botên antawis lami nabi Abram dipunkatingali ing Allah sarta kadhawuhan: "Hé Abram, sira aja wêdi! Ingsun iki tamèngira lan ganjaranira kang luwih gêdhé." Kacariyos ing satunggal dintên nabi Abram angraosakên prihatin margi anggènipun botên kagungan putra. Pangèran tumuntên angandika dhumatêng Abram: "Sira tumêngaa marang langit, amilanga sakèhing lintang. Sira apa bisa wruhanira ing têmbé turunira kaya lintang iku akèhé?"[23] Nabi Abram inggih kumandêl maring Pangéran, môngka kumandêlipun wau kaanggêp déning Pangéran dados kautamènipun.